Student in regsgeding met CIA oor Mandela-arrestasieOudpresident Nelson Mandela Mandela is verlede maand in die ouderdom van 95 oorlede. Hy is in 1962 in hegtenis geneem, skuldig bevind tydens die Rivonia-verhoor en het tronkstraf uitgedien op Robbeneiland. Ryan Shapiro, ŉ PhD-student aan die Massachusetts Institute of Technology, het die regsgeding aanhangig gemaak nadat die CIA glo geweier het om te voldoen aan ŉ versoek ingevolge wetgewing om inligting te verskaf oor Mandela se inhegtenisname. “Hoewel dit lankal bekend is dat Amerikaanse-intelligensie betrokke was by die inhegtenisname van Mandela, is min gedetailleerde inligting daaroor beskikbaar,” sê Shapiro in sy regsgeding. Shaprio versoek inligting oor hoekom die CIA Mandela glo as ŉ bedreiging beskou het. ŉ Woordvoerder vir die CIA het intussen gesê hulle lewer nie kommentaar op sake wat tans voor die hof dien nie.